Аўгсбургскае веравызнанне

Аўгсбургскае веравызнанне () — асноўны дакумент вызнання веры лютэранскай царквы і адзін з самых важных дакументаў лютэранскай Рэфармацыі. Аўгсбургскае веравызнанне напісана нямецкай і лацінскай мовамі і было прадстаўлена шэрагу нямецкіх кіраўнікоў і прадстаўнікам «вольных гарадоў» на сойме ў Аўгсбургу 25 чэрвеня 1530 года. Тэкст веравызнання належыць пратэстанцкаму дзеячу Філіпу Меланхтану, які быў зацверджаны Марцінам Лютэрам. Прычынай напісання веравызнання з'яўляецца заклік імператара Свяшчэннай Рымскай імперыі Карла V да тлумачэння Лютэрам і яго паплечнікамі сваіх рэлігійных перакананняў у спробе аднавіць рэлігійнае і палітычнае адзінства ў імперыі, дзеля падтрымкі абараноздольнасці супраць турэцкага ўварвання. Вызнанне з'яўляецца чацвёртым дакументам, які змяшчаецца ў кнізе згоды.

 Перадумовы 

21 студзеня 1530 года імператар Карл V выдаў лісты з Балонні, запрашаючы прадстаўнікоў імперскіх тэрытарыяльных адзінак сустрэцца на імперскім сойме ў Аўгсбургу 8 красавіка з мэтай абмеркавання і вырашэння розных важных пытанняў. Не зважаючы на тое, што загад аб запрашэнні быў вытрыманы ў вельмі мірнай форме, ён быў атрыманы з падазрэннем некаторымі пратэстантамі. Ландграф Філіп Гесэнскі вагаўся аб прысутнасці на рэйхстагу, аднак Іаган Саксонскі, які атрымаў загад 11 сакавіка, 14 сакавіка накіраваў лісты да Марціна Лютэра, Юстуса Ёнаса, Іагана Бугенхагена і Філіпа Меланхтана, каб сустрэцца з імі ў Торгау, дзе ён жыў, дзеля стварэння апісання лютэранскай веры, дзеля прадстаўлення яго перад імператарам Свяшчэннай Рымскай імперыі на сойме.

Гэтае апісанне атрымала назву «Артыкулы Торгау». 3 красавіка, курфюрст і рэфарматары рушылі з Торгау і дасягнулі горада Кобург 23 красавіка. Там, Лютэр застаўся чакаць паплечнікаў, бо згодна з Вормскім эдыктам знаходзіўся па-за законам. Астатнія дасягнулі Аўгсбурга 2 мая. Падчас падарожжа, Меланхтан працаваў над апалогіяй, выкарыстоўваючы Торгаўскія артыкулы, і паслаў праект сваёй працы да Лютэра ў Кобург 11 мая, які той ухваліў.

 Склад 
 28 артыкулаў 
Аўгсбургскае веравызнанне складаецца з 28 артыкулаў, прадстаўленымі лютэранскім княз'ям і прадстаўнікам «вольных гарадоў» на сойме ў Аўгсбургу, якія вызначалі пратэстанцкія тэзы і антытэзы. 21 галоўных тэзаў апісваюць нарматыўныя прынцыпы хрысціянскай веры, якой прытрымліваліся лютэране; 7 антытэзаў маюць выгляд сцвярджэнняў, якія апісваюць тое, што разглядаецца як парушэнні хрысціянскай веры ў цяперашняй Рымскай царкве.

 Заключэнне 
«Тое, што ў вучэнні і абрадах з нашага боку нічога не пярэчыць Свяшчэннаму Пісанню або каталіцкай царкве». Подпісы некалькіх свецкіх лідараў Саксоніі.

 Спасылкі 

 The Augsburg Confession (1530).  
 Augsburg Confession (1530) . Артыкулы XXII — XXVIII 
 Confessio Augustana. Das Augsburgische Bekenntnis (1530). Bekenntnisschriften der evangelisch-lutherischen Kirche (1930) 
 Augsburger Bekenntnis. 
 The Roman Confutation (1530) . 
 Augsburg Confession. The Lutheran Cyclopedia (1899) 
 Аугсбургское вероисповедание. 

Катэгорыя:Рэфармацыя
Катэгорыя:Лютэранская тэалогія
Катэгорыя:Гісторыя лютэранства
Катэгорыя:Кніга Згоды
Катэгорыя:Творы Філіпа Меланхтана